મેદનીને સંબોધિત કરતીવેળા મોદીએ કહ્યું કે, ગુજરાતમાં લગભગ 120 કરતા પણ વધુ સ્થાનો પર ભગવાન જગન્નાથજીની રથયાત્રા નીકળે છે, અમદાવાદ શહેરમાં ભગવાન જગન્નાથજીની રથયાત્રાને 136 વર્ષ થયા છે. અષાઢી બીજ આપણા કચ્છી ભાઇઓનું નવું વર્ષ હોય છે. વિશ્વભરમાં પથરાયેલો કચ્છી સમાજ અષાઢી બીજે નવવર્ષની ઉજવણી કરતો હોય છે તેમ આ પરબધામમાં અષાઢી બીજ સેવાના મહર્ષી જેમને કહેવાય, સેવાધામ તરીકે જાણીતા પરબધામમાં દેવદાસ બાપુની દિવ્ય યાત્રાનું આ પુણ્ય દિવસ સમાધી પ્રાપ્ત કરીને દિવ્યયાત્રાનું પ્રયાણ કર્યું તેવી પવિત્ર વેળાએ મને આવવાનુ સૌભાગ્ય મળ્યું, હું કરસન બાપુનો આભાર માનું છું, તેમના આશિર્વાદ સદા અમારી પર રહ્યાં છે, સંતોના આશિર્વાદ અમારી પર રહ્યાં છે, છેલ્લા કેટલાક વર્ષોથી અષાઢી બીજે પરબધામ આવવાની યોજના કરું ને બીજું કંઇ કામ આવી જાય પરંતુ આ વખતે એ સંયોગ પ્રાપ્ત થયો કે મને આ ધરતીની રજ માથે ચઢાવવાનું સૌભાગ્ય મળ્યું છે.